Красимир Тулечки
Красимир Николов Тулечки е български дипломат, посланик в Афганистан (2002 – 2007), Косово (2009 – 2010) и Турция (2010 – ?). Членувал е в Българската комунистическа партия, бил е Секретен сътрудник на Държавна сигурност.

Биография 

Красимир Тулечки е роден на 25 септември 1955 г. в град София, Народна република България. Завършва висше образование в Института за международни отношения в Москва, СССР. През 1985 г. става Секретен сътрудник на Държавна сигурност под псевдонима Мирчев.

В периода между 2003 и 2007 г. е посланик на България в Кабул. В периода от октомври 2009 до август 2010 г. е посланик на България в Прищина. През септември 2010 г. става извънреден и пълномощен посланик на България в Анкара.

Източници 

Посланици на България в Афганистан
Посланици на България в Косово
Посланици на България в Турция
Членове на БКП
Сътрудници на Държавна сигурност
Възпитаници на МГИМО
Родени в София